Συντεταγμένες: 40°58′51.60″N 24°48′4.32″E﻿ / ﻿40.9810000°N 24.8012000°E﻿ / 40.9810000; 24.8012000

Το **Εύλαλο** είναι πεδινό χωριό της Θράκης στην Περιφερειακή Ενότητα Ξάνθης και από το 1997 είναι η έδρα του Δήμου Τοπείρου.

Γεωγραφικά - ιστορικά στοιχεία
------------------------------

Το Εύλαλο βρίσκεται προς τα όρια με την Περιφερειακή Ενότητα Καβάλας, στη δυτική πλευρά της πεδιάδας της Ξάνθης, σε υψόμετρο 38 μέτρα. Το χωριό είναι κτισμένο ανατολικά και σε κοντινή απόσταση από τον ποταμό Νέστο ενώ απέχει 20 χιλιόμετρα νοτιοδυτικά της Ξάνθης και 51 χλμ. ανατολικά της Καβάλας. Οι κάτοικοί του είναι κυρίως αγρότες και κτηνοτρόφοι και τα κυριότερα προϊόντα της περιοχής είναι αραβόσιτος, καπνά, ζαχαρότευτλα, ηλίανθος κ.α. Υπάρχουν xριστιανοί και mουσουλμάνοι κάτοικοι, ενώ στους γειτονικούς οικισμούς συναντώνται αφροελληνικής καταγωγής κάτοικοι. Στο χωριό υπάρχουν περιφερειακό ιατρείο, αστυνομικός σταθμός και ταχυδρομικό κατάστημα.

Το δημαρχείο του Δήμου Τοπείρου στο Εύλαλο.
Η ονομασία του την περίοδο της τουρκοκρατίας ήταν *Ινανλή* ενώ μετά την Μικρασιατική Καταστροφή και την ανταλλαγή πληθυσμών, εγκαταστάθηκαν πρόσφυγες από την Ανατολική Θράκη και τον Εύξεινο Πόντο. Σύμφωνα με τα οθωμανικά απογραφικά κατάστιχα (*Salname*) του 1898 υπήρχαν 15 σπίτια μουσουλμάνων και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και τον καζά Ξάνθης.

Διοικητικά - πληθυσμιακά στοιχεία
---------------------------------

Μετά την απελευθέρωση της Θράκης, αναφέρεται το 1924 ως Εύλαλο στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας, η οποία ανήκε στη Ροδόπη. Το 1944 με το ΦΕΚ 35Α - 21/12/1944 αποσπάστηκε στο νομό Ξάνθης και το 1977 με το ΦΕΚ 244Α - 04/12/1997 ορίστηκε έδρα του δήμου Τοπείρου. Σύμφωνα με το Πρόγραμμα «Καλλικράτης» μαζί με τους οικισμούς Δέκαρχο, Ηλιοκέντημα, Κρεμαστή, Κύρνος, Μικροχώρι, Ορφανό και Παλαιό Όλβιο αποτελούν τη δημοτική κοινότητα Ευλάλου που υπάγεται στο Δήμου Τοπείρου και σύμφωνα με την απογραφή του 2011 ως δημοτική κοινότητα έχει πληθυσμό 4.985 κατοίκους ενώ ως οικισμός 922. Οι παλιότερες απογραφές του είναι:

| Απογραφή | 1928 | 1940 | 1951 | 1961 | 1971 | 1981 | 1991 |
| --- | --- | --- | --- | --- | --- | --- | --- |
| Οικισμός | 199 | 296 | 490 | 592 | 612 | 732 | 794 |
| Κοινότητα | 4.429 | 5.286 | 5.253 | 3.964 | 4.260 | 4.442 | 4.598 |

Παραπομπές
----------

1. ↑  dlib.statistics.gr/Book/GRESYE\_02\_0101\_00098%20.pdf.
2. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 26, τομ. 9.
3. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 26 Απριλίου 2021.
4. ↑  «Ο Δήμος Τοπείρου Σήμερα». Δήμος Τοπείρου. Αρχειοθετήθηκε από το πρωτότυπο στις 24 Μαΐου 2014. Ανακτήθηκε στις 12 Ιουνίου 2015.
5. ↑  «Εύλαλο ΞΑΝΘΗΣ, Δήμος ΤΟΠΕΙΡΟΥ | buk.gr». *buk.gr*. Ανακτήθηκε στις 26 Απριλίου 2021.
6. ↑  «Εύλαλο». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 25 Σεπτεμβρίου 2023.
7. ↑  «Στο Άβατο των μαύρων Ελλήνων της Θράκης». enet.gr. Ανακτήθηκε στις 12 Ιουνίου 2015.
8. ↑  «Οδηγός Ανατολικής Μακεδονίας και Θράκης». *www.xanthi.ilsp.gr*. Ανακτήθηκε στις 26 Απριλίου 2021.
9. ↑  «13. Η ΘΡΑΚΗ ΕΠΙ ΤΟΥΡΚΟΚΡΑΤΙΑΣ». *Θρακική Εστία Θεσσαλονίκης*. 5 Νοεμβρίου 2017. Αρχειοθετήθηκε από το πρωτότυπο στις 10 Απριλίου 2021. Ανακτήθηκε στις 26 Απριλίου 2021.
10. ↑  «Θρακικός Ηλεκτρονικός Θησαυρός - Ιστορία / τουρκοκρατία». *www.xanthi.ilsp.gr*. Ανακτήθηκε στις 26 Απριλίου 2021.
11. ↑  «ΕΕΤΑΑ-Διοικητικές Μεταβολές των Οικισμών». *www.eetaa.gr*. Ανακτήθηκε στις 26 Απριλίου 2021.
12. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10501 (σελ. 27 του pdf)
13. ↑  «Θρακικός Ηλεκτρονικός Θησαυρός - Ιστορία». *www.xanthi.ilsp.gr*. Ανακτήθηκε στις 26 Απριλίου 2021.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί του Δήμου Τοπείρου |
| --- |
|  |
| 
* Άβατο
* Άγιος Αθανάσιος
* Βανιάνο
* Γαλάνη
* Γκιζέλα
* Δασοχώρι
* Δάφνη
* Δέκαρχο
* Εξοχή
* Εύλαλο
* Ηλιοκέντημα
* Θαλασσιά
* Κοσμητή
* Κοσσός
* Κρεμαστή
* Κύρνος
* Κυψέλη
* Μάγγανα
* Μεγάλο Τύμπανο
* Μέλισσα
* Μικρό Τύμπανο
* Μικροχώρι
* Νέα Αμισός
* Νέο Εράσμιο
* Όλβιο
* Ορφανό
* Παλαιό Εράσμιο
* Παλαιό Όλβιο
* Ποίμνη
* Ραδιοσταθμός
* Σεμέλη
* Τοξότες
 |
|  |
| 
* Έδρα: Εύλαλο
* \*(Οικισμοί με μη μόνιμο πληθυσμό)
 |

 |